cyanic-selkie/wikianc huggingface dataset:
יואב סגלוביץ
פעילות ציבורית
סגלוביץ עבר לתפקידי הדרכה במכללה לקציני משטרה בכירים ובמרכז ללימודי משטרה. בספטמבר 2002 מונה למפקד מרחב אילת, תפקיד אותו עזב מוקדם מהמתוכנן, לאחר כשנה וחצי בלבד, לצורך הקמת היחידה הארצית למאבק בפשיעה הכלכלית של המשטרה במטה הארצי וקודם לדרגת תת-ניצב. במסגרת זו עמד בראש צוות החקירה של צחי הנגבי שנחשד במינויים פוליטיים פסולים וכן הוביל את חקירת שר האוצר אברהם הירשזון ואת חקירת פרשת הנשיא משה קצב, שהחלה מתלונת קצב על ניסיון סחיטה.
נתן אלתרמן
1948–1954
לאחר הסכמי שביתת הנשק בתום מלחמת העצמאות, אלתרמן העריך כי ארצות ערב טרם קיבלו את הקמת מדינת ישראל. לקראת כינוסה של מועצת הליגה הערבית, כתב אלתרמן שיר בשם "הסיבוב השני והליגה הערבית". בשיר תיאר את הדעה המדינית שרווחה אז בקרב המנהיגים הלאומיים.
ב-8 בינואר 1954 פורסם בעיתונו, דבר, כי בקרוב ייצא הקובץ השני של הטור השביעי. למנויי העיתון הובטח כי מי שישלם לשנה עבור דבר, יקבל את הספר במהלך חודש פברואר. הספר זכה לתפוצה גדולה.
יצירתו
יצירתו העשירה של נתן אלתרמן כוללת שירה לירית ופזמונים, שירי ילדים ומחזות, וכתיבה אקטואלית בשירה ובפרוזה. מלבד כתיבתו המקורית הרבה אלתרמן גם בתרגום יצירות מופת מספרות העולם.
שירה
עם צאתו לאור ב-1938 התקבל הספר בהשתאות מהחדשנות הרבה שבו, משפתו העשירה בציורים לשוניים – מטפורות, אוקסימורונים וסינסתזיה – ומהמסתורין וריבוי המשמעויות שניתן לקרוא בשיריו: מנגד, השיר זכה גם לביקורות מעורבות, כמו זו של משה סמילנסקי, שהיה באותה העת עורך כתב העת בוסתנאי. סמילנסקי הדגיש בביקורתו את הדברים המופיעים בספר: שירה לירית רגישה, שלל צירופי מילים, מודרניזציה של פסוקים בתנ"ך וגמישותו של אלתרמן בשפה העברית. אך מנגד טען סמילנסקי כי אלתרמן פוחד להביע את רגשותיו האמיתיות בספר, ובמקום זאת בוחר לברוח מהפשטות ולדבריו מייצר "סממנים מסמאים ולהטי פיוט, כתחליף לרגש חי ותוסס". סמילנסקי טען כי שירתו של אלתרמן היא חנחונית, מפולספת, קופצנית, מצורפת באסוציאציות, פרדוקסלית, ציורית ומרוחקת, בסיום דבריו כתב:
שירים ותרגומים לילדים
הוא תרגם קלאסיקות מספרות הילדים העולמית, בהם: "המלחמה לאש" מאת ז"ה רוני, "רדי הזקן", של פרדריק מריאט, את שירי הילדים הכלולים בספר פו הדב, את "לימפופו" של קורניי צ'וקובסקי, את הזמיר מאת אנדרסן ואת שירי הילדים ביידיש של קדיה מולודובסקי שיצאו בספר "פתחו את השער".
הלוויית 323 חללי מלחמת העצמאות בירושלים
הלוויית 323 חללי מלחמת העצמאות נערכה בירושלים ב-17 בנובמבר 1949. קהל בן עשרות אלפים חלק כבוד לחללים, ביניהם חללי גוש עציון, בדרכם האחרונה. הם נקברו בבית הקברות הצבאי בהר הרצל. הייתה זו ההלוויה הראשונה שנערכה בבית קברות זה.
יוונית הומרית
יוונית הומרית היא צורה של השפה היוונית העתיקה, שבה השתמש הומרוס באיליאדה ובאודיסאה. זוהי גרסה עתיקה ליוונית יונית, עם תוספות מניבים יוונים אחרים, כגון היוונית האיולית. בתקופה מאוחרת יותר, צורה זו של היוונית שימשה בסיס ליוונית אֶפִּית, השפה של השירה האפית, שהתאפיינה בהקסמטר דקטילי של משוררים כמו הסיודוס. שלא כמו צורות מאוחרות יותר של היוונית, היוונית ההומרית לא כללה שימוש של תווית יידוע (ה' הידיעה) אמיתית. חיבורים ביוונית אֶפִּית מקורם בשנים שבין התקופה היוונית ועד המאה ה-3 לספירה.
הקיבוץ הדתי
היסטוריה
בשנת 1935, במהלך הוועידה השביעית של הפועל המזרחי, התאגדו הקבוצות לארגון גג אחד בשם "חבר הקבוצות של הפועל המזרחי" (שם דומה להתאגדות החילונית של הקבוצות - חבר הקבוצות). בשנת 1938 החליטו לשנות את השם לשם המקובל עד היום "הקיבוץ הדתי, איגוד הקבוצות של הפועל המזרחי" ובקיצור - "הקיבוץ הדתי". בסוף שנות ה-30, חברי הקיבוץ הדתי עברו הכשרה חקלאית בקיבוצים חילוניים, בהם קיבוץ בית אלפא.
חינוך ותרבות
חלק קטן מצעירי התנועה הולך ללמוד במוסדותיה התורניים; רוב בני התנועה אשר בוחרים שלא להתגייס ישירות הולכים לשנת י"ג התנדבותי, למכינות הקדם צבאיות או לישיבות הסדר, ואילו הבנות הולכות לשנת י"ג התנדבותית או למדרשות שונות. על פי נתונים שפרסם מנהל אגף הביטחון בקיבוץ הדתי 93% מהבנים משרתים ביחידות קרביות וכל הבנות משרתות בצה"ל או בשירות לאומי. ניכרת מגמת התחזקות רוחנית ודתית בקרב הדור השלישי והרביעי, אשר באה לידי ביטוי בגידול מתמשך של אחוזי הפונים למסגרות תורניות בסיום התיכון, ובאחוז הבנות הפונות לשירות לאומי.
טורקים (עם)
הטורקים הגיעו מאסיה המרכזית והתיישבו באגן האנטולי בסביבות המאה ה-11 בימי אימפריית הטורקים הסלג'וקים. במהלך הזמן החברה בחבל ארץ זה הפכה מחברה יוונית נוצרית בעיקרה לחברה טורקית מוסלמית, דרך תהליך של אסלאמיזציה וטורקיזציה. בהמשך הענף האוע'וזי של הטורקים הקים באזור מדינה בשליטת שושלת עות'מאן שהיוותה יסוד לאימפריה העות'מאנית. אימפריה זו, ששפתה הרשמית הייתה בעיקר הטורקית, ודתה האסלאם הסוני, ושהייתה מצוידת בצבא יבשה וצי חזקים, השתלטה למשך כמה מאות שנה על חלק גדול מהבלקן, הקווקז, חצי האי קרים, המזרח התיכון (להוציא את איראן) וצפון אפריקה ממצרים עד אלג'יר. האימפריה העות'מאנית, שבראשה עמדו הסולטנים העות'מאנים, שרדה עד לסוף מלחמת העולם הראשונה כשהובסה על ידי מעצמות ההסכמה ופוצלה בדרך כלל לפי עקרון ההגדרה העצמית של העמים ולפי אזורים היסטוריים. הטורקים האנטולים היו בשלב מסוים בסכנת אובדן זכותם למדינה משל עצמם מול התביעות הטריטוריאליות של העמים שחיו בקרבם, בעיקר של היוונים, הארמנים והכורדים. בימי מלחמת העולם הראשונה בנסיבות מעשי רצח עם שאורגנו על ידי שלטון הטורקים הצעירים נגד הארמנים, אלפים רבים של ארמנים ששרדו אותם התאסלמו ונטמעו בתוך העם הטורקי. בעקבות מלחמת העצמאות של טורקיה שתופקדה על ידי התנועה הלאומית הטורקית ובראשה הגנרל מוסטפא כמאל פאשה שכונה "אטאטורק" ("אבי הטורקים") העם הטורקי התעשת והצליח להדוף את פלישת הצבא היווני, להשיג את נסיגת הכוחות הצרפתיים והבריטיים ולהשתלט מחדש על רובו של השטח המיושב בטורקים באנטוליה ובחלק מתרקיה הידוע כיום כ"טורקיה האירופית". ב-1 בנובמבר 1922 הודח הסולטן העות'מאני וב-29 באוקטובר 1922 הוכרזה הרפובליקה הטורקית.
פולמוס וארוס
רקע היסטורי
מותו של הורדוס בשנת 4 לפנה"ס נתן את האות להתפרצות הזעם שהיה עצור בעם כל ימי מלכותו.
אסקולי פיצ'נו (נפה)
הנפה גובלת בנפת פרמו במחוז מארקה בצפון, בנפת מצ'רטה במחוז מארקה בצפון-מערב, בטראמו במחוז אברוצו בדרום, בנפת ריאטי במחוז לאציו בדרום, בנפת פרוג'ה במחוז אומבריה בדרום-מערב ובים האדריאטי במזרח.
מריה אנה, נסיכת פורטוגל
ביוגרפיה
בשנת 1905 מת חמיה אדולף, הדוכס הגדול של לוקסמבורג, ובעלה עלה לשלטון במקומו כוילהלם הרביעי, הדוכס הגדול של לוקסמבורג. באותה שנה מת גם דודו של בעלה ניקולאוס וילהלם, נסיך נסאו, ומשום כך לא נותרו זכרים אחרים בבית נסאו-ויילבורג, מלבד בן דודו - גאורג ניקולאוס, רוזן מרנברג, שנולד בנישואים מורגנטיים. בשנת 1907 העביר בעלה וילהלם חוק שמנע מבן דודו לעלות לשלטון בלוקסמבורג, ומאידך התיר לבנות לרשת את השלטון. החל משנת 1908 החמיר מצבו של בעלה, ומריה אנה שימשה כעוצרת בשמו. בשנת 1912 מת בעלה וילהלם הרביעי, הדוכס הגדול של לוקסמבורג, ובתה מארי אדלייד, הדוכסית הגדולה של לוקסמבורג עלתה לשלטון במקומו, תוך שמריה אנה משמשת כעוצרת לזמן קצר עד לבגרותה. לאחר מלחמת העולם הראשונה התפטרה בתה מארי אדלייד מהשלטון, ובתה שארלוט, הדוכסית הגדולה של לוקסמבורג עלתה לשלטון במקומה. לאחר הפלישה הגרמנית ללוקסמבורג במהלך מלחמת העולם השנייה ברחה מריה אנה יחד עם משפחתה לבריטניה, ומשם המשיכו לארצות הברית, שם מתה מריה אנה בניו יורק ב-31 ביולי 1942.
ולדימיר ליברזון
קריירה
ליברזון השיג את התואר רב אמן בשנת 1965, היה אלוף ישראל בשחמט בשנת 1974 וייצג את ישראל באולימפיאדות בשנים: 1974, 1976, 1978 ו-1980.
עילם גרוס
ביוגרפיה
בשנת 1984 סיים לימודי תואר ראשון בפיזיקה בהצטיינות יתרה באוניברסיטה העברית בירושלים. את לימודיו המתקדמים השלים במכון ויצמן למדע: בשנת 1986 סיים לימודי תואר שני בפיזיקה תאורטית, בהנחייתו של פרופ' נתן זייברג ובשנת 1991 סיים דוקטורט בפיזיקה ניסויית של אנרגיות גבוהות, בהנחייתם של פרופ' גיורא מיקנברג ואהוד דוכובני.
בשנים 1991–1993 שימש כעמית מחקר במרכז האירופי לחקר החלקיקים CERN. בשנת 1993 הצטרף לסגל מכון ויצמן למדע, תוך שהוא מחלק זמנו בין המכון לבין CERN, שבו עסק בחיפוש אחר החלקיק האלמנטרי בוזון היגס. בנובמבר 1998 מונה לפרופסור חבר במחלקה לפיזיקה של מכון ויצמן למדע. החל מאוגוסט 2011 הוא מרכז את החיפוש אחר בוזון היגס ב-CERN, והוביל את ניסוי ATLAS שבו התגלה החלקיק. בשנת 2012 מונה לפרופסור מן המניין.
בנוסף לפעילותו המחקרית מלמד גרוס ביחידה לפעולות נוער של מכון ויצמן למדע ומתמקד בפופולריזציה של נושאים מתקדמים בפיזיקת חלקיקים. כמו כן הוא עוסק בפופולריזציה של הפיזיקה במסגרות נוספות, בין היתר בתוכנית "למה מה?" בערוץ 8, ובמסגרת עמותת מדע גדול, בקטנה.
אופולה לובלסקיה
בשואה
ב-31 במרץ 1942 הוחל בגירוש יהודים מהגטו למחנות ההשמדה. 1,950 יהודים הוצאו מבתיהם, ורוכזו בכיכר השוק הסמוכה לחומת הגטו, ומשם הובלו ברגל לתחנת הרכבת בנלנצ'וב הסמוכה, הועלו על קרונות משא, ושולחו לבלז'ץ. בתחילת מאי 1942 הובאו לגטו עוד כ-1,300 יהודים מגטו יוזפוב שפונה מיושביו. ב-25 במאי 1942 נערך הגירוש השני, וכ-2,000 יהודים שולחו דרך תחנת הרכבת בנלנצ'וב לסוביבור (בהם היה שלמה שמייזנר, ממובילי מרד האסירים בסוביבור). קבוצה אחרונה של מפונים, כ-1,400 יהודים, רובם מסלובקיה ומקצתם מצרפת, הובאה לגטו ב-30 במאי 1942, ובמועד זה היו בגטו כ-7,600 יהודים כולל יהודים אחרונים שהגיעו מחודל.
ב-24 באוקטובר 1942 חוסל הגטו סופית. כ-400 שוטרים גרמנים ועמם יחידת עזר אוקראינית הוציאו את יושבי הגטו מבתיהם, וערכו סלקציה. קבוצה קטנה של צעירים ובעלי מקצועות נדרשים הועברה למחנה העבודה בפוניאטוב (Poniatow), ואילו האחרים שולחו מתחנת הרכבת בנלנצ'וב בקרונות משא לסוביבור. בעיירה הושארו כ-500 יהודים שהועסקו באיסוף חפצי המגורשים ובמיונם. בנובמבר 1942, משכילו את מלאכתם, נרצחו גם הם ברובם, והיתר הועברו למחנות עבודה באזור לובלין. מאוחר יותר פוצצו הנאצים את בית הכנסת של העיירה.
נקודת בארנארד
מקור השם
הנקודה נקראת על שמו הקודם של הר פריזלנד (שנקרא קודם לכן הר בארנארד). לאחר שינוי השם להר פריזלנד, על מנת לשמר את השם ההיסטורי, הועבר השם "בארנארד" לנקודה.
הריבונות בטיבט
עמדת הממשלה הטיבטית הגולה
על פי הצהרה משנת 1913 של הדלאי לאמה ה-13 "בזמנו של ג'ינגיס חאן ואלטאן חאן המונגולים, שושלת מינג הסינית ושושלת צ'ינג מַנְג'וּרִית, טיבט וסין שיתפו פעולה על בסיס יחסים של כהן ונדבן". על פי הצהרה זו יחסים אלה לא העידו על "כפיפות של האחד לשני". הוא גינה את השלטונות הסינים על ניסיונם לנכס את השטחים הטיבטים בשנים 12-1910. "אנו עם קטן, דתי ועצמאי", טוענת ההצהרה.
עמדתו הרשמית של הדלאי לאמה הנוכחי מובאת להלן:
פטריוט ליג
גביע הנשיא
הקבוצה שזכתה במירב נקודות בחישוב הכולל מקבלת גביע הנשיא. קבוצת אוניברסיטת בקנל זכתה בגביע 18 פעמים וקצות הצי זכתה 8 פעמים.
מלחמות יוגוסלביה
מלחמת העצמאות של סלובניה (מלחמת עשרת הימים)
ההתנגדות הסלובנית למתקפה זו אופיינה בלוחמת גרילה ובמתקפות באמצעות טילי נ"ט ונשק קל. כבר ביום הראשון ללחימה הצליחו הסלובנים להפתיע את היוגוסלבים עם עוצמתם, כאשר הצליחו להפיל מספר מסוקים, להשתלט על טנקים, ולשבות עשרות לוחמים יוגוסלבים. התמיכה הגורפת של העם הסלובני במלחמת העצמאות היוותה גורם נוסף לקשיי התמרון של יוגוסלביה בתוך סלובניה, כמו גם המורל הירוד בקרב חיילי יוגוסלביה.
מלחמת העצמאות של קרואטיה (1991-1995)
בניגוד למלחמת סלובניה, שהסתיימה בזמן קצר, מלחמה זו נמשכה מספר שנים והתאפיינה באלימות ובזוועות נרחבות, כאשר הן הקרואטים והן היוגוסלבים ביצעו הפרות רבות של זכויות אדם במהלכה.
מלחמת קוסובו (1998-1999)
הסכסוך הסלים ב-1999, כאשר נאט"ו התערבה במלחמה לטובת קוסובו, והפציצה את כוחות יוגוסלביה. זאת, מתוך מחשבה כי סיום המלחמה יביא ליציבות באזור. ההפצצות ארכו 78 ימים, ונועדו ללחוץ על יוגוסלביה להסיג כוחותיה מקוסובו ולאפשר את חזרתם של הפליטים האלבנים לקוסובו. תקיפה זו השיגה את מטרתה, ויוגוסלביה הוציאה את כוחותיה מקוסובו ביוני 1999. ישראל התנגדה דאז להתערבות נאט"ו במלחמת קוסובו, כאשר אריאל שרון, ראש ממשלת ישראל לשעבר, ציין כי "ישראל חייבת להסתכל קדימה. אסור לה לתת לגיטימציה למעורבות כוחנית מהסוג שמפעילות מדינות נאט"ו, ובראשן ארצות-הברית, בניסיונן לכפות פתרון בסכסוכים אזוריים. ברגע שישראל תביע תמיכה בדפוס-הפעולה לו אנו עדים בקוסובו, היא עלולה להיות הקורבן הבא".
השלכות
עם סיום המלחמות, יוגוסלביה, שבעבר הורכבה משש רפובליקות, הורכבה כעת מסרביה ומוטנגרו בלבד. מספר שנים לאחר מכן, השתיים הנותרות קיימו איחוד רופף בשם "סרביה ומונטנגרו", וב-2006 מוטנגרו הכריזה על עצמאות. בכך, הישות הקרויה "יוגוסלביה" חדלה מלהתקיים.
שברולט קורבט
הדור השישי (2005–2013)
השם ההיסטורי "גרנד ספורט" חזר לקו הייצור של הקורבט בשנת 2010 כסדרת ייצור חדשה לחלוטין אשר החליפה את אופציית הקורבט Z51. המודל החדש היה באופן בסיסי קורבט Z06 מצוידת במנוע LS3 עם מסגרת פלדה במקום אלומיניום. היא שמרה על הרבה מאפיינים של הקורבט Z06 כולל גוף רחב עם גלגלים בחתך 18x9.5 ו-19x12, עם שימון עוקה יבש (במרכב קופה בעל תיבת הילוכים ידנית בלבד), בלמים קדמיים בעלי 6 בוכנות ובלמים אחוריים בעלי 4 בוכנות, מתלים משופרים ופגושים סביב הגלגלים עשויים מסיבי פחמן. דגמי הקופה G/S צוידו ביחידת כוח ידנית ומנוע LS3 חלש עם גל ארכובה מזויף, בנויים ביד בצורת Z06, המנצל את מערכת השימון העוקה היבש. מערכת בקרת שיגור חדשה הוצגה לכל הדגמים המאפשרת האצה מעמידה ל-100 קמ"ש בכמעט 4 שניות. לפי המשרד לאיכות הסביבה האמריקאי, הקורבט מדגם זה צורכת 26 מייל לגלון דלק.
הדור השביעי (2014–2019)
מאפיינים של מבנה הדור החדש כוללים מכסה מנוע מסיבי פחמן ופנל גג נשלף. הטמבון סביב הגלגלים, הדלתות ולוחות הרבעון האחורי נותרו מורכבים. באחורי הרכב, הפנסים האחוריים העגולים שהיוו את סימן ההיכר של הקורבט הקודמת, הוחלפו, לצורה מרובעת ומאורכת יותר. לוחות הגחון עשויים מ"ננו-פחמן" הורכבו ונעשה שימוש במסגרת אלומיניום חדשה, אשר ממקם את ארבעת הגלגלים רחוקים זה מזה באינץ' יותר. שטח תא המטען פחת ב-33% מהדור הקודם. המשקל הכולל של הרכב לא היה הוצג על ידי ג'נרל מוטורס במשך חודשים רבים לאחר ההצגה הראשונה שלו בינואר 2013. למרות השימוש המוגבר באלומיניום וחומרים קלי משקל אחרים, פרסומים רבים דיווחו כי המשקל יישאר ללא שינוי מהותי מזה של הדור הקודם. באוגוסט 2013, המשקל של הקורבט החדשה דווח כ-1,562 ק"ג, כלומר הוא שוקל יותר מהקורבט ZR1 של הדור הקודם אשר שקלה 1,508 ק"ג. הקורבט ZR1 של בדור הקודם כללה מדחס מוגדש ומצנן במנוע בנפח 6.2 ליטר.
צום לסירוגין
סיכונים בצום לסירוגין
צום ככלל עלול להגביר את הסיכון להתייבשות ולכן ממליצים המצדדים בשיטה לדאוג לשתייה מרובה. בנוסף יש לדאוג לכך שלא יחסרו לגוף חומרי מזון הדרושים לקיום תקין ולכן ממליצים המצדדים בשיטה לגוון בסוגי המזון. צום לסירוגין שלאחריו מתקיימת אכילה בולמוסית עלול לגרום לעלייה במשקל ובכך להשיג תוצאות הפוכות.
קתרין הלמונד
קולנוע
בשנות ה-80 השתתפה הלמונד בשניים מסרטי "טרילוגיית הדמיון" של טרי גיליאם: "שודדי הזמן" בתפקיד גברת אוגר ו"ברזיל" בתפקיד איידה, אמו של סם לורי. היא שיחקה בקומדיה "נשואה לשניים" בתפקיד אדית', אמה של ג'ואנה סטייטון (גולדי הון), ובסרט האימה "גברת בלבן" בתפקיד אמנדה הרפר עליו הועמדה לפרס סאטורן.
אפרים יער
אפרים (אפי) יער (נולד ב-21 באוגוסט 1935) הוא פרופסור אמריטוס לסוציולוגיה בפקולטה למדעי החברה באוניברסיטת תל אביב.
ביוגרפיה
ב-1949 יער התחיל ללמוד בתיכון חדש, תל אביב, שהיה ייחודי מבחינת החשיבות שהוא ייחס לשילוב בין ערכי הציונות והסוציאליזם ההומני. בתום לימודיו התגייס עם חבריו לתנועה לנח"ל ולאחר שחרורו הצטרף לקיבוץ נחל עוז. בשנת 1957 החל ללמוד בחוגים לסוציולוגיה ויחסים בינלאומיים באוניברסיטה העברית. בשנתיים הראשונות ללימודיו עבד לפרנסתו כפועל בניין, והחל מהשנה השלישית התקבל כעוזר מחקר בחוג לסוציולוגיה, תפקיד אותו מילא גם במהלך לימודיו לתואר השני אותם סיים בהצטיינות יתרה ב-1963.
הולוסייב (רובע)
הולוסייב הוא הרובע הגדול ביותר בקייב לפי שטחו. הוא ממוקם על הגדה הימנית של הנהר דנייפר.
Sonic X-treme
עיבוד לסרט שבוטל
באוגוסט 1994, סגה חתמו על עסקה עם מטרו גולדווין מאייר ו-Trilogy Entertainment כדי להפיק סרט לייב אקשן והנפשה המבוסס על הזיכיון עם קשר למשחק. במאי 1995, התסריטאי ריצ'רד ג'פריס הציג את העיבוד שלו לסגה תחת הכותרת "סוניק הקיפוד: נפלאות העולם". בעיבוד, סוניק ואויבו, דוקטור רובוטניק, ברחו מהמשחק לעולם האמיתי. הסרט בוטל מכיוון שאף אחת מהחברות לא יכלה להגיע להסכמה.
דיוויזיית הפולקסגרנדיר ה-167 (ורמאכט)
היסטוריה
ב-17 באוקטובר 1944 הוקמה הדיוויזיה על בסיס קבוצת הדיוויזיה ה-167, והועמדה תחת פיקוד הנסקורט הקר. בדצמבר 1944 הוכפפה הדיוויזיה לקורפוס הפאנצר ה-39, כחלק מארמיית הפאנצר החמישית, ולחמה עמו במהלך הקרב על הבליטה. לאחר מכן לחמה הדיוויזיה בקרבות בגרמניה, וב-4 באפריל 1945 פורקה הדיוויזיה ויחידותיה שימשו להקמת דיוויזיית שרנהורסט.
השרפה בכרמל (2010)
רקע
סתיו 2010 התאפיין בעצירת גשמים חריגה והביא לתנאי יובש קיצוניים, בעקבות תקופה של תשעה חודשים בהם כמעט ולא ירדו משקעים והטמפרטורות היו גבוהות במיוחד, תנאים המעודדים התפשטות שרפות. השרפה לובתה גם על ידי רוח קדים (שַרקִיָּה) יבשה שנשבה בכרמל ביום השרפה.
פעולות הכיבוי וההצלה
בצהרי יום ראשון, 5 בדצמבר הדליקות שככו, ולקראת שעות הערב המוקדמות סיור אווירי של המשטרה הבהיר כי לא נותרו מוקדי אש משמעותיים וכי הושגה שליטה על האש לאחר 77 שעות מאבק. תושבי עין הוד, עין חוד, ניר עציון וימין אורד הורשו לשוב לבתיהם. בימין אורד שננטשה, ובעין הוד- לא היו כוחות כיבוי, ובתים רבים נשרפו. בשעות הערב של אותו היום נמסר על כיבויה הכמעט מלא של השרפה.
סיוע בינלאומי לכיבוי השרפה
מדינת ישראל קיבלה סיוע אווירי בהיקף גדול ממדינות שונות בעולם. המטוסים הזרים ערכו יותר מ-130 גיחות. כמו כן נערכו יותר מ-500 גיחות של כלי-טיס ישראליים: כיבוי אש של מטוסי חברת "כים ניר", טיסות חוזי ותצפית של חיל-האוויר שכיוונו את מאמצי הכיבוי.
שיקום
במלאת ארבע שנים מאז החל הליך השיקום האקולוגי של יער הכרמל, נערך מפגש מומחים בדצמבר 2014 בו השתתפו כ-60 אנשי מקצוע מטעם המשרד להגנת הסביבה, רשות הטבע והגנים, הקרן הקיימת לישראל, משרד החקלאות, רשות הכבאות ואנשי אקדמיה. במפגש הוצגו העבודות שבוצעו לשיקום הכרמל. לפי הסקירה שהוצגה, רשות הטבע והגנים טיפלה בכ-6,500 דונם של חורש שרוף והקרן הקיימת לישראל בכ-3,000 דונם.
מאז השרפה, מבצעות רשות הטבע והגנים והקרן הקיימת לישראל את העבודות לשיקום הכרמל.
הנצחה והכרה ממלכתית
בסוף שנת 2012 החלה עיריית חיפה להקים פארק ציבורי בשכונת נווה שאנן בחיפה לזכר נספי השרפה.
פקודת מס הכנסה
היסטוריה
פקודת מס הכנסה, 1941 נחקקה על ידי שלטון המנדט הבריטי בשנת 1941. לאחר תיקונים אחדים פורסמה בשנת 1947 גרסה חדשה - פקודת מס הכנסה, 1947. בדומה למרבית החקיקה המנדטוריות, גם פקודה זו הוכנסה לספר החוקים הישראלי סמוך להקמת המדינה, במסגרת פקודת סדרי השלטון והמשפט - דבר החקיקה הראשון של מועצת המדינה הזמנית.
הכנסות פירותיות
מיועד למיסוי הכנסות פירותיות, שהופקו או נצמחו בישראל, או הופקו בחו"ל על ידי תושב ישראל. הכנסה פירותית מסווגת לפי המקור ממנה באה. הכנסה ללא מקור המופיע בחוק, לא תמוסה. בדומה לטבלאות בחוק הבריטי, שקבעו שורה ארוכה של הכנסות, ברמות פירוט שונות, הפקודה מציינת שורה של מקורות הכנסה. בפסק דין מגיד נקבעו האינדיקציות להכרה בהכנסה כ'פירותית'. לעיתים לכל מקור הכנסה כללים משלו, ואף שיעור מס ייחודי משלו.
מרטל ובסטר
פורטלנד טרייל בלייזרס (2005–2010)
ב-23 בינואר 2010 קלע שיא עונה של 28 נקודות בניצחון נגד דטרויט פיסטונס.
לייב מלאך
לייב (ליבל) מלאך הוא שם העט של אריה ליב זלצמן (1894, ליד ראדום, פולין – 16 ביוני 1936, פריז), סופר, משורר ומחזאי יידיש.
הדבר (פירושונים)
{{פירושונים|
חגית הלפרין
בין תפקידיה: חברה בוועדת פרופסורים מטעם משרד החינוך למתן דרגת מרצה בכיר א' במכללות (2002- 2012), חברת הנהלת  מרכז קיפ – לחקר הספרות והתרבות העברית, אוניברסיטת תל אביב (משנת 2005), חברת מועצת המערכת של כתב העת 'מאזנים' ( 2006 – 2011).
Wonderful Crazy Night
משתתפים
המידע נלקח מהערות אלבום.
שורש 138
בקוסמולוגיה הדאואיסטית, 艮 הוא השביעי מבין שמונה הטריגרמות.
פרוטרום
במאי 2018 רכשה חברת איי.אפ.אפ (International Flavors & Fragrances IFF) האמריקאית את החברה תמורת 6.4 מיליארד דולר, שהיו 10% מעל שווי השוק של החברה בעת חתימת העסקה, ולפי שווי פעילות של 7.1 מיליארד דולר, בהתחשב בחוב הפיננסי נטו של פרוטרום בסך 700 מיליון דולר. בשנת 2004, רכשה פרוטרום עצמה את פעילות חברת איי.אפ.אפ בשווייץ, גרמניה וצרפת, בעסקה שסימנה את תחילתה של ההתרחבות הבינלאומית של החברה באמצעות מיזוגים ורכישות.
איל סודומה
קורות חייו
בעת הכתרתו של האפיפיור לאו העשירי, קיבל אותו איל סודומה בציור המתאר את מותה של לוקרטיה (או קלאופטרה, לפי גרסאות אחרות). לאו העניק לו סכום כסף גבוה ותואר אביר. הוא חזר לסיינה ומאוחר יותר שהה גם בפיזה, וולטרה ולוקה, ומת לבסוף בסיינה.
ג'ין וולף
תולדות חייו
בשנים אלה התכתב עם ג'ון רונלד רעואל טולקין, במסגרת התכתבות זו החליט שלא להמציא שפה, כפי שעשה טולקין, אלא להשתמש במילים נידחות ומשלבי-דיבור היסטוריים על מנת ליצור את האווירה הנדרשת לו.
AI-שלמות
בעיות AI-שלמות
ההשערה היא שבעיות AI-שלמות כוללות:
מלחמת הכוכבים - פרק 6: שובו של הג'דיי
ביקורת ותגובות לסרט
סצנות הפעולה והקרבות בסרט התקבלו בהתלהבות, בעיקר קרב אופנועי-האוויר (speeder) בג'ונגל של אנדור והקרבות בחלל בין הצי הקיסרי למורדים. גם הסצנה בחדר הכס של הקיסר, שבה לוק מתעמת עם דארת' ויידר, זכתה לביקורות טובות ונחשבת בידי המעריצים לשיא הרגשי של הסרט, ואולי אף כל הטרילוגיה.
מונוגליצריד
מונו ודיגליצרידים הם תוספי מזון ידועים אשר שימושם הוא ערבוב שני חומרים שונים, כמו מים ושמן, כאשר ללא הגליצרידים לא היו מתערבבים טוב.
מקסים רודינסון
קריירה אקדמית
הוא זכה לפרסום כשפרסם את הספר "מוחמד" בשנת 1961, ביוגרפיה על חיי הנביא שנכתבה מנקודת מבט סוציולוגית, ספר שעדיין אסור בחלקים של העולם הערבי. חמש שנים לאחר מכן פרסם את "האסלאם והקפיטליזם", מחקר על דעיכתה הכלכלית של חברות מוסלמיות. שעליו קיבל פרס בשנת 1995 מהארגון הרציונליסטי.
פואד אגבאריה
יצירתו
בתערוכה "מפות של זיכרון" בגלריה לאמנות באום אל-פחם, אגבאריה מתייחס באמנותו לביוגרפיה שלו. עבודותיו הן בעלות מאפיינים תרבותיים, אדריכליים ואסתטיים אסלאמיים, פלסטיניים ומזרחיים. ציורי השטיחים שלו עמוסים באלמנטים ארכיטקטוניים ואורנמנטליים, כמו השטיחים שהיו מונחים על רצפת בית ההורים. ציורי השטיחים הצבעוניים היפהפיים מפתים להתקרב אליהם ולראות את הפרטים המצוירים, אך בה בעת הם מעבירים את הצופה מזיכרון אחד של מקום וזמן – לזיכרון אחר של מקום וזמן אחרים. על שטיח אחד מופיעה כף העמסה של דחפור ("שופל"), המיועדת להרוס; על שטיח אחר מופיע מטוס בתנועת מכחול אדומה ומהירה ובתחתית של שטיח נוסף מופיעה ספינת קרב.
טומיסלב פאיוביץ'
טומיסלב פאיוביץ' (בסרבית: Toмиcлaв Пajoвић; נולד ב-15 במרץ 1986 באוז'יצה) הוא כדורגלן סרבי אשר משחק בעמדת הבלם בקבוצת נפרדק קרושבץ.
האדם הראשון (סרט)
הפקה
לבמאי הסרט נבחר דמיאן שאזל והוא שישתף פעולה עם עמיתיו לסרטים לה לה לנד וויפלאש, ג'סטין הורוויץ שחיבר את המוזיקה לסרט, העורך טום קרוס והצלם לינוס סנדגרן. את התסריט לסרט חיבר ג'וש סינגר. שאזל החל לעבוד על עיבוד הסרט כבר ב-2014.
אלסנדרס צאונייה
קריירת מועדונים
בינואר 2011 הושאל לצסק"א מוסקבה עד לסוף העונה. הוא ערך את הופעת הבכורה שלו ב-17 בפברואר בליגה האירופית נגד פאוק סלוניקי.
I Put a Spell on You
ביצועים בולטים
במהלך השנים בוצע השיר על ידי הבולטים שבאומני הרוק אנד רול הרוק והבלוז. הביצועים הזכורים ביותר הם ביצועה האנרגטי של להקת קרידנס קלירווטר רבייבל, משנת 1968 אשר הפכה את השיר להמנון רוקנ'רול סוחף. אל מול ביצוע זה עומד ביצועה האיטי והעצוב של נינה סימון משנת 1965, אשר אף הכתירה את האוטוביוגרפיה שלה בשם "I Put a Spell on You”. כן זכור ביצועו של השחקן והמוזיקאי טים קארי (מתקליטו "Simplicity” משנת 1981) בזכות השימוש באורגן אשר הפך את הביצוע לכנסייתי כמעט.
ג'וליאן סקוט
ביוגרפיה
סקוט התחתן ונולדה לו בת אחת, אך מאוחר יותר הוא ואשתו נפרדו.
סקוט קיבל את השכלתו המוקדמת באקדמיה למויל - קולג' ג'ונסון סטייט, שם נקראת הגלריה הראשית לזכרו. סקוט המשיך את לימודיו באקדמיה הלאומית לעיצוב בניו יורק, ולאחר מכן למד אצל עמנואל לויצה עד שנת 1868. במהלך מלחמת האזרחים התגייס סקוט לחיל הרגלים השלישי של ורמונט ב־1 ביוני 1861, בגיל 15. בפברואר 1865 קיבל את אות הכבוד על הצלת חיילים פצועים בעת שהיו תחת ירי האויב במהלך הקרב במילס לי בוירג'יניה.
סקוט נסע מערבה כחלק ממשלחת סקר, וצייר את הילידים בניו מקסיקו, אריזונה ואוקלהומה. רבות מיצירותיו ממשלחת זו תלויות כעת במוזיאון לאמנות של אוניברסיטת פנסילבניה.
פדופוביה
תסמינים של פדופוביה
פדופוביה היא אינה רק חוסר נוחות כללית סביב ילדים, או הנטייה להתרחק מהם. היא אבחנה פסיכיאטרית היכולה להיות קשורה לתסמיני חרדה שונים:
איסור עשיית פסל
איסור עשיית פסל ביהדות כולל שתי מצוות לא תעשה מהתורה: איסור עשייה או קניה של פסל עבור עצמו, ואיסור עשיית פסל בידיו, אפילו עבור אחרים. האיסור הראשון הוא הדיבר השני בעשרת הדיברות. מטרת איסורים אלו להרחיק את האדם מעבודת אלילים.
המוזיאון הגרמני לטכנולוגיה
המוזיאון הגרמני לטכנולוגיה (בגרמנית: Deutsches Technikmuseum Berlin) הוא מוזיאון מדע שהוקם בשנת 1982 והוא ממוקם בברלין בירת גרמניה.
דילן וקול ספראוס
ביוגרפיה
ובשנת 2005 החלו לככב בסדרה הקומית של ערוץ דיסני "החיים היפים של זאק וקודי" בה הם מגלמים תאומים זהים אשר הופכים את המלון שבו הם חיים למגרש המשחקים הפרטי שלהם. ובשנת 2008 החלו לככב בסדרת ההמשך ל"החיים היפים של זאק וקודי" - "החיים היפים על הסיפון" ששודרה עד 2011 ונחלה הצלחה רבה.
מגילת זכויות הירח
על הספר
הרומן כתוב כמונולוג בגוף ראשון מפי קאמי הצעיר. דיוקנה של טהראן כפי שנוצר בו מתעתע: בתחילתו, איראן נדמית פתוחה, מלאת חיים, נועזת ומערבית יותר משניתן היה לדמיין. נקודות הדמיון בינה לבין החיים במערב רבות. אולם בהדרגה נחשפים פניה האלימות והקודרות, והסופר אף מבקש לומר כי דיקטטורה בעידן האינטרנט היא אפשרות לא מופרכת, אלא מוחשית וטבעית בהרבה מהמצופה. גם אז, ברמיזות דקות, נדמה כי הוא מדגיש את קווי הדמיון בין החיים ברפובליקה האסלאמית למתרחש בישראל, ואת הקו הדק בין חירות להתפרקות, בעידן בו נדמה שהמימד הווירטואלי מפיל חומות וגבולות. בשאו של הרומן מבעבעת השאלה: מה גורם לנער צעיר להיכנע לזרועות הדת, או להתנער ממנה. השימוש בשם "עץ הערמון" לבית הקפה באכסניה הדתית בדרום טהראן (עמ' 335) הוא רמיזה ישירה לרומן 1984 מאת ג'ורג' אורוול המשתמש בשם זה.
עמוס דגני
חייו
בצעירותו היה פעיל בתנועת הנוער העובד והלומד ותנועת המושבים. בנוער העובד והלומד נבחר בשנת 1942 לחבר מזכירות התנועה, ובתנועת המושבים היה חבר מזכירות ומנהל מחלקת ביטחון והתיישבות צעירים. לאחר קום המדינה היה פעיל בהעלאת יהודי בולגריה והתנדב מטעם תנועת המושבים לשמש מדריך עולים במושב תאשור בנגב.
קרן צור
קורות חייה
ב-2004 עזבה קרן צור את תחום ההייטק ועברה לשחק במשרה מלאה בתיאטרון בית ליסין, היא הופיעה בהצגות בתפקידים שונים: ב"סינית אני מדברת אליך" של סביון ליברכט, בבימויו של עודד קוטלר גילמה את מירי, במאית נשואה המתמודדת עם זיכרון הוריה ניצולי השואה ועם הרומן הנסתר שאחות אימה ניהלה עם אביה, כאשר היא חוזרת אל בית ילדותה על מנת למכור אותו. קלאודיה ב"אונור" מאת ג´ואנה מוריי-סמית בבימויה של ציפי פינס, "קפה ערבה", צ´לסי ב"האגם המוזהב" מאת ארנסט תומפסון בבימויו של רוני פינקוביץ'. דפנה ב"סרט צרפתי" מאת רשף ורגב לוי בבימויו של עודד קוטלר, "אנדה" ו"רוחלה מתחתנת".
צור שיחקה בתפקיד הראשי בהצגה "רוחלה מתחתנת", פרי עטה של סביון ליברכט בבימויה של ציפי פינס. ההצגה עוסקת ברוחל'ה (צור), שבשלהי שנות השלושים לחייה מוצאת לבסוף את גבר חלומותיה (מיכה סלקטר), ומביאה אותו להכיר את משפחתה, אבל במקום שמחה מעוררת את התנגדותם של אביה (ששון גבאי) ואחותה (מיה דגן). ההצגה "רוחלה מתחתנת" זכתה בפרס התיאטרון הישראלי להצגת המחזה המקורי הטוב ביותר בשנת 2010.
כריסטיאן גוטפריד אהרנברג
חייו
ב-1820–1825 השתתף אהרנברג, כביולוג, במשלחת חקר למצרים, למדבר הלובי ולצפון הים האדום, אסף אלפי דוגמיות הן של עולם החי והן של עולם הצומח, וחקר את עולם האלמוגים. בהמשך עשה מסע חקר לחצי האי ערב וסוריה. בבדיקת ממצאיו הוקסם ממה שניתן לגלות מתחת למיקרוסקופ.
יוז'ף קסלר
חייו הפרטיים
אשתו הייתה זמרת האופרה הצ'כית אירמה רייך, לה נישא ב-18 בפברואר 1896 בבודפשט.
אופטימיזציה (מתמטיקה)
אוֹפּטִימִיזַצְיָה מתמטית, או מִטּוּב, הוא תת-תחום במתמטיקה שימושית שעוסק במציאת הערך האופטימלי של פונקציה תחת מגבלות אילוצים נתונות. בעיות אופטימיזציה מופיעות בתחומים רבים כגון: מדעי המחשב, הנדסה, חקר ביצועים וכלכלה.
היסטוריה
כבר במאה ה-17 הוכיח פרמה את משפט פרמה לזיהוי נקודות קיצון על ידי נגזרות. לגראנז' הציג את כופלי לגראנז', שנועדו לאפשר מציאת נקודות קיצון מקומיות של הפונקציה בכפוף לאילוצים. ניוטון וגאוס היו הראשונים להציג שיטות איטרטיביות שמתכנסות לעבר המינימום. ניוטון הציג זאת על ידי הכללה של שיטת ניוטון רפסון, וגאוס על ידי אלגוריתם גאוס-ניוטון, שהוא למעשה תיקון של השיטה הקודמת.
הנדסה אזרחית
אופטימיזציה נמצאת בשימוש נרחב בהנדסה אזרחית. בניהול בנייה כדי ליצור לוחות זמנים אופטימליים וחישוב עלויות אופטימליות, בהנדסת מבנים בתכנון שלדים מבניים וניתוח רכיבי מבנה, בהנדסת תחבורה בשביל תכנון ותפעול דרכים ובהנדסה חקלאית כדי לקבוע מה לגדל ואת התמחור בעבור התוצרת.
למידת מכונה בלתי מונחית
אלגוריתמים מסוימים בלמידה בלתי מונחית משתמשים באופטימיזציה. לדוגמה, אלגוריתם מיקסום התוחלת מחשב את הפרמטרים כתוחלת לוג הנראות, T-SNE הוא אלגוריתם הורדת מימד שמשתמש ב-gradient descent כדי למזער את דיברגנץ קולבק-ליבלר של התפלגויות של הנקודות בממדים (גם במימד הגבוה וגם במימד הנמוך). קיים גם שימוש באופטימיזציה הרמונית כדי להוריד ממדים (מכיוון שאלגוריתמי אופטימיזציה הרמונית מטילים את מסד הנתונים על גבי מספר קטן של רכיבים).
סקרימינג ג'יי הוקינס
קריירה מוקדמת
הוקינס נולד בעיר קליבלנד במדינת אוהיו, ושירת בצבא ארצות הברית במלחמת העולם השנייה. הוא שירת בזירת האוקיינוס השקט, ועל אף שטען להיותו חייל קרבי ואף שבוי מלחמה, נראה כי שירת כבדרן.
בתחילת דרכו ניסה לעסוק במקצועות שונים, ביניהם אף האיגרוף ובשנת 1949 היה לאלוף האיגרוף במשקל בינוני של אלסקה.
שוער (כדורגל)
השוער הוא העמדה היחידה שחייבת להיות משוחקת בקבוצה בכל נקודת זמן במשחק. אם שוער נפצע או מורחק, שחקן אחר חייב לתפוס את מקומו. כדי להחליף שוער מורחק, קבוצה בדרך כלל רושמת בסגלה שוער מחליף, מחליפה אותו בשחקן שדה ומשחקת את שאר המשחק עם תשעה שחקני שדה במקום עשרה. אם לקבוצה אין שוער מחליף, או שהיא כבר השתמשה בכל החילופים המותרים שלה למשחק, שחקן שדה חייב לתפוס את מקומו של השוער וללבוש את חולצת השוער.
היסטוריה
במהלך עונת הכדורגל האנגלי מת שוערה הצעיר של סנדרלנד, ג'ימי ת'ורפ, כתוצאה מבעיטה בראש ובחזה משחקני הקבוצה היריבה לאחר שהרים את הכדור בעקבות מסירה לאחור במשחק נגד צ'לסי. הוא המשיך להשתתף עד סיום המשחק, אך התמוטט בביתו לאחר מכן ומת בבית החולים כעבור ארבעה ימים מסוכרת ואי-ספיקת לב "שהואצה על ידי שימוש גס של הקבוצה היריבה". סופו הטראגי של ת'ורפ הוביל לשינוי בחוקים, שבו לא הורשו השחקנים להרים את הרגל לכיוון השוער כשהשליטה בכדור בידיו.
חוקים ומשחק
החוקים מחייבים ששחקן אחד בקבוצה חייב להיות מוגדר כשוער בכל עת, כלומר אם שוער מורחק או נפצע ואינו יכול להמשיך, שחקן אחר חייב לתפוס את עמדת השוער. החוקים מאפשרים לקבוצות לשנות את השחקן המיועד כשוער בהפסקות במשחק, אך בפועל האפשרות הזו מנוצלת לעיתים רחוקות.
מכיוון ששוערים יכולים לבלות את רוב המשחק בלי הרבה פעולה, הם צריכים ריכוז טוב מאוד במקרה של התקפת יריב בכל עת. שוערים צריכים גם יכולת ציפייה טובה, כלומר "לקרוא" לאן הכדור יגיע ולהגיב על ידי תנועה לפני שהכדור נבעט, ולהחליט במהירות מתי לתפוס, לנגוח או לאגרף את הכדור.
שיאים
ריי קלמנס מחזיק בשיא השערים הנקיים בתולדות הכדורגל, עם 460 כאלו בלמעלה מ-1,000 משחקים רשמיים.
חוג הסרטן (ספר)
חוג הסרטן (באנגלית: Tropic of Cancer) הוא רומן מאת הנרי מילר שתואר וכאחראי. : 22 פורסם לראשונה בשנת 1934 על ידי הוצאת הדפוס אובליסק בפריז, צרפת, אך מהדורה זו נאסרה בארצות הברית. פרסומו בשנת 1961 בארצות הברית על ידי דפוס גרוב הוביל למשפטי גסויות שבחנו את גבולות חופש הביטוי באמריקה בנושא של פורנוגרפיה בתחילת שנות השישים. בשנת 1964, בית המשפט העליון בארצות הברית הכריז שהספר איננו פורנוגרפי. כיום היא נחשבת כיצירה ספרותית חשובה של המאה ה-20.
נושאים
מוזיקה וריקוד הם נושאים חוזרים נוספים. מוזיקה משמשת "כסימן לחיוניות שמילר דוחה בכל מקום". ואזכורים של ריקוד כוללים בין השאר השוואה של אהבתו למונה ל"ריקוד למוות" וקריאה לקורא להצטרף ל"ריקוד נמוג אחרון" אף על פי ש"אנחנו אבודים".
ארצות הברית
בשנת 1961, כאשר דפוס גרוב פרסמו את הספר באופן חוקי בארצות הברית, הובאו למעלה מ-60 תביעות גסויות בלמעלה מ-21 מדינות נגד מוכרי ספרים שמכרו אותו. חוות הדעת של בתי משפט היו שונות; לדוגמה, בדעת מיעוט, כתב שופט בית המשפט העליון בפנסילבניה, מייקל מוסמאנו, כי הספר הוא... "לא ספר. זוהי בריכת שופכין, ביוב פתוח, בור של ריקבון, התכנסות מזוהמת של כל הרקוב בפסולת של הא-מוסריות האנושית."
רשימות הספרים הטובים ביותר
הספר נכלל במספר רשימות של הספרים הטובים ביותר, כגון:
השפעות ספרותיות על מילר
מבקרים ומילר עצמו טענו שמילר הושפע מהסופרים הבאים בעת כתיבת הרומן:
פאול צלאן
התקופה הווינאית
עם התהדקות השליטה הקומוניסטית ברומניה, נמלט צלאן בשנת 1947 לווינה. בווינה התיידד עם אינגבורג בכמן, שסיימה אותו זמן דיסרטציה על הפילוסופיה של מרטין היידגר, וניהל איתה מערכת יחסים אינטימית. בתיווכה של בכמן הצטרף צלאן לקבוצת 47 והתחבר עם חבריה. קובץ משיריו יצא לאור בווינה, אך צלאן התרעם על טעויות הדפוס הרבות שנפלו בשירים ואסף את מרבית העותקים מהחנויות.
יצירתו
היו שתהו על כתיבתו של צלאן בגרמנית, שפתם של רוצחי משפחתו, אך עבורו זו הייתה שפת אם, והוא טען כי אדם יכול לבטא את האמת שלו רק בשפת אמו; בשפה זרה המשורר משקר. למרות דברים אלה, באחת מיצירותיו המוקדמות ביטא המשורר, בפנייה אל אמו המתה, את הקונפליקט הקיים בלבו בכל הכרוך בשפה הגרמנית.
סגנונו של צלאן
שימושים שעשה צלאן בלשון נופל על לשון, כמו בשיר "קטבים", שבו השתמש במילים du betest, du bettest (להציע מיטה, להתפלל), מוסיפים לחוויית הקורא, והופכים את יצירתו לקשה לתרגום.
גם ללא השירה שנחצבה מתוך האודים העשנים של השואה, עמד צלאן המשורר והרעיף על קוראיו חוויות המובעות בלשון משוררים משובחת, כמו בבית זה:
פרסים ויצירות המבוססות על חייו ועל שירתו (רשימה חלקית)
בשנת 2001 הפיק במאי הסרטים אלכסנדרו סולומון, בנו של פטרה סולומון, שהיה ידידו של צלאן ומתרגם שירתו לרומנית ולאנגלית, סרט על הידידות בין השניים, סרט שנשא שם שהורכב ממשחק בהברות שמותיהם, שביצע צלאן עצמו, Duo pentru paoloncel şi petronom (דואו לפאולונצ'ל ולפטרונום), שמות המרמזים על כלי נגינה.
גרייס קלי (סרט)
הסרט עוקב אחר חייה מבת למשפחה עשירה מהחברה הגבוהה בפילדלפיה, דרך קריירת המשחק שלה כשחקנית בהוליווד ועד לנישואיה לנסיך מונקו והפיכתה לנסיכה.
דז'ה טפולצאי
דז'ה טפולצאי, (במקור הופמן, בהונגרית: Tapolczai Dezső; פאפה, 1 בנובמבר 1866 – בודפשט, 22 באפריל 1925) היה שחקן יהודי-הונגרי, מנהל תיאטרון.
הנרי אלן (צייר)
מוות
לאחר מחלה ממושכת, אלן נפטר ב-2 בספטמבר 1912, בגיל 47, בראת'מיינס, דבלין ונקבר בבית הקברות במאונט ג'רום, לא רחוק מהאקדמיה המלכותית היברניאן עצמה.
לנה דל ריי
אליזבת' וולרידג' גרנט (באנגלית: Elizabeth Woolridge Grant; נולדה ב-21 ביוני 1985), הידועה בשם הבמה לנה דל ריי (Lana Del Rey) היא זמרת, יוצרת ודוגמנית אמריקאית. המוזיקה שלה ידועה בסגנונה הקולנועי, בנגיעתה ברומנטיקה טרגית ובמלנכוליה, בדמיונה לתרבות הפופ ובייחוד לאמריקנה של שנות ה-50 וה-60.
ביוגרפיה
אליזבת וולרידג' גרנט נולדה בניו יורק שבארצות הברית למשפחה קתולית ממוצא סקוטי. בת לרוברט אינגלנד גרנט ג'וניור ולפטרישיה אן "פאט" (לבית היל), תקציבאית לשעבר בקבוצת גריי שעשתה הסבה מקצועית להוראה בתיכון. יש לה אחות צעירה, קרוליין, ואח אחד, צ'רלי.
2014–2015: Ultraviolence
האלבום יצא לאור ב-13 ביוני 2014, והוא זכה לביקורות טובות יותר מאלבומה הקודם של דל ריי, Born to Die, ומכר למעלה ממיליון עותקים בחודש הראשון להוצאתו.
2018–הווה:
ב-31 ביולי, חשפה דל ריי את רשימת השירים של האלבום, . טריילר לאלבום הופץ למחרת, יחד עם הודעה על סיבוב הופעות בשם "The Norman Fucking Rockwell! Tour", שהתחיל בספטמבר בניו יורק.ב־22 באוגוסט פרסמה דל ריי קליפ כפול לשיריה "Fuck It, I Love You" ו-"The Greatest", והוציאה את שני השירים כסינגל משותף. ב-29 באוגוסט, דל ריי פרסמה קליפ רשמי ל-"Doin' Time". לאחר יציאת הקליפ, השיר טיפס למקום ה-59 במצעד בילבורד 100. באותה השנה, ביצעה את "Season of the Witch", שתיפקד כשיר הנושא של סרט האימה המצליח "סיפורים מפחידים שמספרים בחשיכה" (2019).
דוד פיימן
מחקר
במשך השנים עסק פיימן במחקריו רבות בהיבט היישומי של אנרגיית שמש, כולל: בחימום מים סולרי (ביתי ותעשייתי), חימום נפח הבניינים באמצעות אנרגיית שמש (בתים ומבני ציבור), ובמיוחד: ייצור חשמל מהשמש (סולר תרמי ופוטו-וולטאי). תחום התמחותו המיוחד, אשר לדעתו יביא לפתרון למשבר האנרגיה של מדינת ישראל במיוחד, הוא טכנולוגית הפוטו-וולטאית המרוכזת
פיימן זכה במספר פרסים, מענקים ואותות כבוד כגון מענק מאיץ החלקיקים ב-CERN בארגון האירופאי למחקר גרעיני בז'נבה, שווייץ, מענק ויצמן, ו-פרס עיריית חיפה על-שם י' דרורי.
חוקת רומניה 1923
חוקת 1923 אושרה על ידי האספה הלאומית המתמדת של הסנאט של רומניה ב-27 במרץ 1923, ברוב של 137 בעד, שני מתנגדים ושני נמנעים ולמחרת חתם עליה פרדיננד הראשון, מלך רומניה. יום לאחר חתימת המלך פורסמה החוקה בביטאון הרשמי, Monitorul Oficial.
חוקת 1923 החליפה את חוקת 1866 והכילה 138 סעיפים (בחוקת 1866 היו 128 סעיפים). השינוי הבולט בחוקה החדשה היה ביטול הסעיף המונע התאזרחות ברומניה ממי שאינו נוצרי. חוקת 1923 הייתה בתוקף עד 27 בפברואר 1938, עת הוחלפה על ידי חוקת רומניה 1938.
חנוך בודין
ביוגרפיה
במשחקים הפאראלימפיים שנערכו בניו יורק בשנת 1984 נמנה בודין לראשונה עם הסגל הפאראלימפי של ישראל וזכה במדליית ארד במשחה ל-100 מטר חופשי. במשחקים הפאראלימפיים שנערכו בסיאול 1988 הוא זכה ב-5 מדליות מהן שתיים זהב תוך כדי קביעת שני שיאי עולם. במשחקים הפאראלימפיים שנערכו בברצלונה 1992 הוא זכה בשתי מדליות נוספות, כשבמשחקים אלו היה חבר גם בנבחרת הכדורעף הישראלית. בסך הכל השתתף ב-6 משחקים פאראלימפיים כמתחרה; באולימפיאדת הנכים אתונה (2004) הוא נשא את דגל המשלחת הישראלית בטקס הפתיחה, ובמשחקים הפאראלימפיים בייג'ינג (2008) עמד בראש המשלחת.
בודין זכה בשתי מדליות זהב באליפות העולם בשחייה (מבין 4 בהן השתתף) וב-3 מדליות זהב באליפות אירופה בשחייה (מבין 8 בהן השתתף). במשחקי המכביה השלוש-עשרה (1989) התכבד בהדלקת הלפיד.
טייסת 131
היסטוריה
ב-25 בנובמבר 1975, במהלך תרגיל שיתוף פעולה עם כח חי"ר, פגע קרנף מס' 203 בפסגת ג'בל הילאל שבסיני כשהוא עמוס בנגמ"ש, 11 לוחמים ו-9 אנשי-צוות. כל נוסעיו והצוות נספו (ראו התרסקות ההרקולס בג'בל חלאל).
מבצע הומניטרי נוסף שהטייסת השתתפה בו הוא הטסת עזרה רפואית ומזון לפליטים בגבול רואנדה-זאיר, בין 24 ביולי ל-2 בספטמבר 1994, בעקבות רצח העם שביצעו בני ההוטו בבני הטוטסי ברואנדה. במסגרת המבצע טסו טייסות הקרנף 16 גיחות במהלכן הוטסו 160 טון מטען.
ישיבת מיר מודיעין עילית
ישיבת מיר מודיעין עילית (מיר ברכפלד) היא ישיבה גדולה ליטאית השוכנת בשכונת אחוזת ברכפלד שבמודיעין עילית. הישיבה משתייכת לישיבת מיר ולומדים בה למעלה משבע מאות תלמידים.
היסטוריה
בהוראת ראש הישיבה הרב נועם אלון - החל משנת תשפ"ג (2023) בוטל קמפיין האיסוף לת"ת בחודש אדר שהיה נהוג בישיבה כל השנים.
ספריית הישיבה
עם היווסדה של הישיבה הוקמה לצידה הספרייה התורנית "עזרת תורה" (השם המסורתי של הספרייה בישיבות מיר). בתחילה שכנה הספרייה בקראוון סמוך למבנה המרכזי ובשנת ה'תשס"ו (2006) נחנך חדר ספרייה מפואר בתוך מבנה הישיבה.
הספרים מקוטלגים בדומה לשיטת שלום (גרסה של שיטת דיואי המותאמת למקצועות היהדות) עם התאמות לצורכי המקום. בספרייה שני קטלוגים מודפסים, לפי כותר ולפי מחבר. בנוסף ישנו קטלוג ממוחשב הכולל גם מיון לנושאים. במקום מכונת צילום וספריית שיעורים תורניים של קול הלשון.
אודרי צ'ומאו
צ'ומאו מחזיקה בארבע מדליות מאליפויות העולם, מדליית זהב (2011), שתי מדליות כסף (2014 ו-2023) ומדליית ארד (2013). באליפויות אירופה היא זכתה בשש מדליות. ארבע מדליות זהב (2011, 2014, 2016 ו-2017) ושתי מדליות כסף (2012 ו-2018).
מהו קודרו
קריירה ככדורגלן
מאמן ברצלונה יוהאן קרויף החתים את קודרו לפני עונת 1995/1996. עונתו הראשונה והיחידה במועדון הייתה לא מוצלחת. כמו כן, ב-1996 הוא השתתף בראשונה מתוך 13 הופעות במדי נבחרת בוסניה והרצגובינה. הוא נפצע מספר פעמים במשך העונה, הבקיע תשעה שערים בלבד ולא עזר לקבוצתו לזכות בתואר כלשהו. פיטוריו של קרויף, שתמך בקודרו, סימנו את סופו במועדון. קודרו הצטרף לטנריפה ושיחק שם במשך שלוש עונות.
מועצת האיחוד האירופי
תצורות
במהלך הדיונים שמתקיימים במועצה, הנציגים רשאים לדבר בכל אחת מ-23 השפות הרשמיות של האיחוד האירופי. מסמכים רשמיים מתורגמים גם לבסקית, לגליסית ולקטלאנית או לולנסית. לפני כניסתה לתוקף של אמנת ליסבון, רק מסמכים רשמיים ורישומי הצבעות הפכו לזמינים כאשר המועצה פעלה כגוף המחוקק. באותה התקופה פורסמו הנתונים הרלוונטיים בעיתון הרשמי של האיחוד האירופי. מאז כניסת האמנה לתוקף, כל הפגישות של המועצה בנושאי חקיקה פתוחות לעיון הציבור.
אינטגרל רימן
באנליזה ממשית, אינטגרל רימן, שנוצר על ידי ברנהרד רימן, היה ההגדרה המדוקדקת הראשונה של אינטגרל כפונקציה של קטע. רעיון זה הוצג בפני הפקולטה באוניברסיטת גטינגן בשנת 1854, אך לא פורסם בכתב עת עד שנת 1868. עבור פונקציות רבות ויישומים פרקטיים, ניתן להעריך את אינטגרל רימן על ידי המשפט היסודי של החשבון הדיפרנציאלי והאינטגרלי או לבצע קירוב באמצעות שיטות נומריות.
סקירה כללית
נשים לב כי f יכולה להיות חיובית או שלילית, ההגדרה של S משתנה כך שהאינטגרל תואם את האזור התחום מתחת לגרף של f : כלומר, האזור שמעל ציר x פחות השטח שמתחת לציר x. ניתן להסתכל על האינטגרל אם כן כדרך חישוב ל"שטח עם סימן".
ארנסט ורנר פון סימנס
ביוגרפיה
החברה נעשתה לבינלאומית זמן לא רב לאחר שהוקמה. אחיו, קרל וילהלם, ייצג אותו באנגליה (שם מכר את זכויות השימוש בפטנט ליצרנים בריטיים) ואח אחר, קרל היינריך, בסנקט פטרבורג שברוסיה, כשכל אחד מהם זכה להכרה נפרדת בזכות עצמו.
ב-29 באפריל 1882 הציג סימנס את ה-טרוליבוס הראשון בעולם שפיתח אשר היה קרוי אלקטרומוטה.
החברה, המוכרת בשם סימנס והלסקה אה.גה. (Siemens & Halske AG) או סימנס-שוקרט (Siemens-Schuckert) והחל מ־1966 רק סימנס, נוהלה לאחר מותו בידיו אחיו, בניו (ארנולד, וילהלם וקרל פרידריך) ואחייניו (הרמן, ארנסט ופטר). כיום, סימנס היא עדיין אחת מחברות האלקטרוניקה והתקשורת הגדולות בעולם.
ג'ואל קינג
קריירה בין-לאומית
קינג היה חלק מסגל הנבחרת האולימפית של אוסטרליה לטורניר הכדורגל באולימפיאדת טוקיו בשנת 2021, וערך שלוש הופעות בטורניר.
אצ'אפאם
אצ'אפאם (באנגלית: Achappam, מילולית: עוגיית עובש) היא עוגייה בצורת ורד מטוגנת בשמן עמוק, העשויה מקמח אורז. זהו מאכל תושבי הודו נוצרים השייכים לזרם נצרות סורית. בקרלה זהו חטיף חיוני לנוצרים באירועים מיוחדים, כמו טקסי נישואין.
חברויות באינטרנט
אנונימיות וזהות וירטואלית
האינטרנט מאפשר שמירה על אנונימיות, כך שבמקרים רבים המשתמש אינו מחויב לחשוף את זהותו האמיתית.
באפלו 66
באפלו 66 (באנגלית: Buffalo ’66) הוא סרט קולנוע משנת 1998 אשר בוים ונכתב על ידי וינסנט גאלו, בכיכובם של כריסטינה ריצ'י, וינסנט גאלו ואנג'ליקה יוסטון. חלק מהסרט הוא אוטוביוגרפיה על חייו של וינסנט גאלו שגם משחק בסרט.
קטינקה פראגו
ביוגרפיה
פראגו הועסקה תחילה כתסריטאית בתעשיית הקולנוע השוודית 1955–1965. היא הייתה אז תסריטאית עצמאית במשך עשור לפני שהחלה לעבוד כמנהלת הפקה. במשך שבע שנים הייתה מנהלת הפקה בחברת הסרטים של ברגמן הסינמטוגרף ולאחר מכן מונתה למנהלת הפקה ומפיקה במכון הקולנוע השוודי (1985–1990). מ-1990 עד 2002 הייתה מפיקה ב-Sandrew Metronome שהיא חברת הפצת סרטים סקנדינבית שהוקמה בשנות ה-90. זו הייתה אחת מחברות ההפצה הגדולות במדינות הנורדיות. Sandrew Metronome הוקמה על ידי איחוד חברת Sandrews השוודית ו-Metronome הדנית.
Medal of Honor 2010
במהלך המשחק תלחמו בטרוריסטים, תצילו בני ערובה ותבצעו פעולות סמויות. למשחק יש גם גרסה מקוונת בה השחקנים יכולים לבחור אחד משלושה סוגי שחקנים.
בנגלדש
פוליטיקה וממשל
ראש המדינה הוא הנשיא, ולו סמכויות טקסיות בעיקר והוא מקיים את תפקידו ממעונו הרשמי בנגבהאבאן. הוא נבחר על ידי הפרלמנט אחת לחמש שנים. ראש הממשלה מתמנה על ידי הנשיא באמון רוב הפרלמנט. ראש הממשלה הוא גם ראש המפלגה הגדולה ביותר בפרלמנט. בפרלמנט עצמו חברים כ-350 נציגים. מתוכם נבחרים 300 בבחירות בשיטה הרובנית, ו-50 שמורים באופן מיוחד לנשים.
כלכלה
בנגלדש היא אחת המדינות העניות בעולם. כ-60 אחוז מתושביה נמצאים מתחת לקו העוני. הכלכלה הבנגלית מבוססת בעיקר על חקלאות, ויותר ממחצית תושבי בנגלדש מתפרנסים מענף זה. המשקים קטנים והאדמה פורייה, ובנגלדש היא המדינה הרביעית בעולם בגודל יבולי האורז. כל היבול נצרך על ידי תושבי המדינה. מימי הנהרות משמשים להשקיה ולהפקת כוח חשמלי. רבים מהתושבים עובדים במטוויות טקסטיל ובייצור בדי כותנה ומשי.
על פי ספרו של יונוס, הייתה כלכלת בנגלדש ב-2005, הכלכלה השלישית בגודלה באזור לאחר הודו ופקיסטן. בשנות ה-80 עמד קצב הצמיחה השנתי בבנגלדש על 4% בלבד, ולעומת זאת ב-2006 הקצב הגיע ל-6.7%. החקלאות, שהייתה מקור הפרנסה העיקרי בעבר, עמדה על פחות מ-50% מסך הפעילות הכלכלית. על פי נתוני מדד ההתפתחות האנושית של האו"ם אותם מביא יונוס בספרו, התפתחה אוכלוסיית בנגלדש מהבחינה הזו בין 1980 ל-2004 ב-45%, וזאת לעומת 39% בהודו ו-16% בלבד בסרי לנקה.
גאוגרפיה
בנגלדש מחולקת לשבעה מחוזות, שהגדול בהם הוא מחוז דאקה, שבו כ-46 מיליון תושבים (2010) ובו שוכנת עיר הבירה דאקה עם 10.4 מיליון תושבים (2009).
סולראדג' טכנולוגיות
היסטוריה
בשנת 2008 השלימה סבב גיוס הון שני בהיקף של 23 מיליון דולר. קרן ההון סיכון ורטקס בניהול יורם אורון הובילה את הגיוס לצד המשקיעים הראשונים של החברה, הקרנות ג'נסיס, וולדן ואופוס קפיטל.
בנגלדש
דת
הדת השנייה בגודלה היא ההינדואיזם, ומאמיניה מונים כ-12.1% מהאוכלוסייה. הקהילה ההינדית בבנגלדש היא הקהילה ההינדית השלישית בגודלה בעולם אחרי הודו ונפאל. הדת השלישית היא הבודהיזם (0.6% מהאוכלוסייה), ולאחר מכן הנצרות (0.4% מהאוכלוסייה).
אישטוואן קומור
בימויו
תיאטרון צ'וקונאי של דברצן
תיאטרון קאפושוואר
אקוודור במשחקים הפאראלימפיים
המשלחות אותן שלחה אקוודור למשחקים היו תמיד משלחות קטנות (אקוודור מעולם לא שלחה משלחת גדולה מחמישה ספורטאים). לאורך השנים השיגה אקוודור כ-3 מדליות, 1 זהב ו-2 ארד.
אנתוני הרננדס
קריירת מועדונים
הרננדס גדל במחלקת הנוער של פונטרנס, ובשנת 2020 החל לשחק בקבוצה הבוגרת של המועדון במסגרת ליגת המשנה של קוסטה ריקה. בתום עונת העפיל עם קבוצתו לליגת העל של קוסטה ריקה.
ז'ואן גאמפר
ז'ואן גאמפר (בקטלאנית: Joan Gamper; נולד ב-22 בנובמבר 1877 בווינטרטור שבשווייץ, התאבד ב-30 ביולי 1930, שווייץ), ידוע גם בשם הנס קאמפר, היה חלוץ כדורגל, ונשיא מועדוני כדורגל. הוא ייסד מועדוני כדורגל בשווייץ ובקטלוניה, אשר המוכר בהם הוא ברצלונה. כנשיא המועדון, הוא תרם למיצוב המועדון כאחד המועדונים המובילים בעולם.
הבלתי רשמיים
הפקה
הסרט נבחר לפתוח את פסטיבל הקולנוע ירושלים ה-35, בהקרנה חגיגית תחת כיפת השמיים של בריכת הסולטן בפני קהל של אלפים. "הבלתי רשמיים" הוא הסרט הישראלי הראשון שנבחר להציג בפתיחת הפסטיבל מזה 5 שנים. הנהלת הפסטיבל דיברה על בחירת הסרט וציינה כי:
דניאל תומפסון
ביוגרפיה
תומפסון נולדה במונקו בשנת 1942 לבמאי ז'ראר אורי ולאשתו, השחקנית ז'קלין רומא. היא החלה בקריירה של תסריטאות, בתחילה לצד אביה בלהיטים כמו "ההרפתקה הגדולה" (1966) ו"הרפתקאותיו של רבי יעקב" (1973). כתסריטאית אחראית תומפסון על התסריט לכמה מהלהיטים הגדולים של הקולנוע הצרפתי כגון "זוגות נשואים" (Cousin, cousine; 1976), שעבור כתיבת תסריטו הייתה מועמדת לפרס אוסקר על התסריט המקורי הטוב ביותר, "שיגעון של מסיבה" (La Boum ; 1980), "המלכה מרגו" (La Reine Margot; 1994).
הקהילה היהודית בלבוב
כיום
בשנת 1969 לקהילה הוחזר בניין בית הכנסת חדשים, לאחר שפעל מספר שנים כמועדון ספורט.
ניתוח להתאמה מגדרית
באיראן
על פי דיווחים בתקשורת המערבית בשנת 2020, כ-4,000 ניתוחי התאמה מגדרית מבוצעים מדי שנה באיראן. על פי נתוני משרד הבריאות האיראני לשנת 2012, כ-56% מהניתוחים הם למעבר מזכר לנקבה, וכ-44% הם למעבר מנקבה לזכר. על פי ארגון אמנסטי ואקטיביסטיים מקרב חברי הקהילה הלהט"בית המקומית, מטרת השלטון היא להפוך את איראן למדינה שאין בה הומואים ולסביות, והם רואים בדילמה החוקית שבה נמצאים חברי הקהילה האיראנים מצב של ניתוח בכפייה.
חרטה
מחקר משנת 2023 על ניתוח ליצירת חזה גברי מצא שיעורים נמוכים מאוד של חרטה ושיעורים גבוהים מאוד של סיפור מהתוצאות.
מה נסגר?
מבנה התוכנית
התוכנית מבוססת על פורמט התוכנית האמריקאית "מרק הוליוודי" של, ומציגה קטעים ששודרו בטלוויזיה הישראלית בשבוע החולף תוך התייחסות הומוריסטית ופרודית למתרחש בהם, לרוב באמצעות טקסטים קצרים בין קטע לקטע.
ג'ון דמרס
ביוגרפיה
דמרס נולד בעיר גוביו, השוכן במחוז אומבריה שבאיטליה, בנם של פרנסס ג'. וג'וזפה פ. דמרס. בשנת 1993 קיבל תואר בוגר בהיסטוריה ממכללת הצלב הקדוש, מכללה ישועית בווסטר שבמסצ'וסטס. במשך שנתיים, מאוגוסט 1994 ועד אוגוסט 1996, עבד ב"מרכז הארצי להתמכרויות ולחומרים מסוכנים" באוניברסיטת קולומביה, כעוזר מחקר מיוחד עבור נשיא המרכז ג'וזף קליפנו, לשעבר מזכיר הבריאות, החינוך והרווחה. בשנת 1999 השלים לימודי תואר שני בבית הספר למשפטים באוניברסיטת הרווארד.
לאה פלטשר
1942
לאחר שובה לישראל הכירה פלטשר את הארי פלטשר, יהודי ציוני ממוצא בריטי שהיה פעיל בהגנה, ונישאה לו. לבני הזוג נולדו 3 בנות: תמר לוריא, אשת עסקים; דורית מילשטיין, אשת עסקים אף היא; וד"ר רותי פלטשר-לנג (ז"ל), מומחית למחלות זיהומיות שהקימה את המחלקה למטייל בבית-החולים "מאיר".
יחידת חצב
היסטוריה
לאחר מלחמת יום הכיפורים, עברה יחידת "חצב" מבניין אזרחי במרכז תל אביב למחנה גלילות. עם המעבר, הודק הקשר של היחידה עם יחידות אחרות של החיל. באותה עת קיבלה "חצב" את האחריות לספריית אמ"ן, שהועברה מהקריה לגלילות. בשנות האלפיים, נמצאת הספרייה ב (מל"מ) בגלילות ופועלת כגוף אזרחי. מרכז מידע זה הוא המקיף ביותר בישראל של ספרות וחומר גלוי אחר בנושאי מודיעין.
ירון אברהם
ביוגרפיה
את שירותו בצה"ל עשה ביחידה 8200 של חיל המודיעין.
לדרמן
ב-1975 לאחר תכנון ובניית דגם הגיש בקשה לפטנט למוצר שיכונה "מיסטר קראנץ'" והבקשה שאושרה בארצות הברית בשנת 1980. הכלי הראשון יוצר בשנת 1983 ובשנת 1984 נמכרו 30,000 יחידות.
הכלי במהותו הוא פלייר, מכשיר לצביתת וקילוף חוטים, שבידיותיו נמצאים כלי עבודה נוספים. בכל הדגמים הכלים הנוספים הם: סכין, מברג ובדרך כלל גם מספריים. הדגמים השונים נבדלים במגוון הכלים הנוספים. בחלק מהדגמים להבי הסכינים ננעלים באמצעות מתפס מיוחד כדי שלא יחליקו. חלק מהדגמים מיוצרים מטיטניום ובעלי אחריות על שבר לעשרים וחמש שנה.
ב-1997 ציידה נאס"א את האסטרונאוטים במשימה STS-86 בכלי לדרמן.
קרל האגמייסטר
ביוגרפיה
בלרמן שכנע את האגמייסטר לוותר על תוכניותיו להיות מורה לציור ולהיות אמן במקום זאת, ועזר לו להשיג מקום בסטודיו של פרידריך פרלר. משנת 1871 עד 1873 הוא קיבל הכשרה מכוונת קלאסית בבית הספר לציור של פרלר שם נחשף בפני עבודתו של פיליפ אוטו רונג' והספר "תורת הצבעים" של גתה, שניהם ישפיעו מאוד על חשיבתו האמנותית.
בשנת 1884 שכנע קרל שוך את האגמייסטר להתלוות אליו לנסיעה לפריז, שם לשניהם הייתה חשיפה ראשונה לבית הספר ברביזון. נסיעה זו סיימה את חברותם, ככל הנראה מכיוון שקרל שוך קינא בהתקדמות המהירה שעשה האגמייסטר.
חיים מאוחרים
לאחר חזרה לוורדר, ויתר האגמייסטר על צבעי השמן והחל לעבוד עם פסטל. אף שלא הפך למורה לאמנות באקדמיה כלשהי, הוא מעולם לא דחה את מי שחיפש את עצתו האמנותית. מאוחר יותר הוא הפך לאחד החברים המייסדים של הזצסיון הברלינאי.
בשנת 1912 העביר שיעורי אמנות פרטיים לנסיך פרידריך לאופולד בן השבע עשרה מפרוסיה (1895-1959) לבקשת הנסיך. הוא הציג באופן נרחב ובשנת 1913 הוענק לו אות כבוד של בוואריה. בשנה שלאחר מכן הוא מונה כ"פרופסור כבוד פרוסי".
ממשלת סלובקיה
מתוקף החוקה הסלובקית לממשלה ישנה הסמכות לקבוע מדיניות בענייני הכלכלה, הביטחון והחברה במדינה. הממשלה אחראית גם על ביצוע התקציב הלאומי. תפקידיה העיקריים של הממשלה כוללים גם הגשת הצעות לתקציב המדינה ותיקון תקנות ונהלים ממשלתיים. בנוסף על כך, הממשלה מגבשת ומנהלת את מדיניות החוץ של המדינה. היא מגישה טיוטות הצעות חוק למועצה הלאומית. הממשלה יכולה לדון בהצעת אמון, חנינת עבריינים ומינוי או פיטורים של עובדי מדינה בכירים.
מקסימה (פילוסופיה)
אתיקה דאונטולוגית
בניסוח הראשון של קאנט לצו הקאטגורי בחיבורי "הנחות יסוד למטאפיזקה של המידות" כתב
קרינה שטוטלנד
קרינה שטוטלנד (נולדה ב-1977) היא עיתונאית ועורכת השבועון "לאשה". זוכת פרס סוקולוב לתקשורת כתובה 2021.
עורכת השבועון לאישה
על תרומתה העיתונאית קבלה ב-2021 את פרס סוקולוב, בפעם הראשונה שהפרס ניתן לעיתונאית או עורכת ממגזין נשים, מאז הקמת הפרס בשנת 1956.
דוד קיגלר
קריירה בתיאטרון
בתיאטרון הבימה שיחק בהצגות "ההולכים בחושך" (1998), "חבילות מאמריקה" (2002), "אליס בארץ הפלאות" (2003), "משפחה" (2003), "איולף הקטן" (2009), ו"אותו הים" (2010).
קריירה בקולנוע ובטלוויזיה
ב-2006 השתתף בטלנובלה "האלופה" לצד יהודה לוי ובסדרה "החברים של נאור" לצד נאור ציון.
נגישות המרחב הציבורי לאנשים עם הפרעות ראייה
שילוט ברייל, הודעות קוליות ושילוט מישושי
הודעות בכתב ברייל יכולות לעזור בהנגשת הסביבה אולם יש להן מספר חסרונות. ראשית, לא כל העיוורים קוראים ברייל. שנית, הודעות ברייל חייבות להופיע במקומות צפויים. אפשר לסמן את כפתורי המעלית בברייל אבל אין טעם לצרף תרגום לברייל לשלט התלוי מעל ראשם של העוברים והשבים.
קונגרס המדינה (סן מרינו)
הקונגרס מורכב ממספר משתנה של חברים הנע בדרך כלל בסביבות העשרה. קבינט זה ממונה על ידי המועצה המחוקקת מבין חבריה אשר נבחרים על ידי האוכלוסייה. בדרך כלל זה נמשך כהונת הקונגרס נמשכת כחמש שנים, אלא אם היא מתפרקת בהצעת אי אמון. שלוש המשרות הבכירות ביותר בקבינט הן המזכיר לענייני חוץ, המזכיר לענייני פנים ומזכיר האוצר, שנבחרים ישירות על ידי המועצה.